GiliGold/VAD_KnessetCorpus huggingface dataset:
תמר זנדברג: נכון שזה לא ייצוא ממדינה למדינה, אבל שיהיה צריך להיות הסכם בין הסוכנויות - - -
<שאול כהן: המדינה מקבלת – צריכה לאשר את הייבוא אליה, כי גם שם מדובר ב- - -
תמר זנדברג: באמצעות סוכנות ממשלתית?
<איתן קופרשטוך: קודם כל, אנחנו החלטנו שאנחנו נייצא רק למדינות שחברות, חתומות ומקיימות את האמנה.
<איתן קופרשטוך: זה כבר שם את ה – ממפה באיזושהי צורה את הנושא.
<קריאה: ופוטנציאל הייצוא של ה-4 מיליארד דולר שהזכרת, זה רק במסכרת המדינות האלה?
<איתן קופרשטוך: בוודאי.
<שאול כהן: רק מדינות שפנו אלינו.
<שאול כהן: בסופו של דבר, מה שקורה ב – נאמר שיהיה ייצוא מישראל למדינה כלשהי, המדינה תפעל בצד שלה, בהתאם לנהלים שלה, לחוקים שלה.
<שאול כהן: זאת אומרת, בסופו של דבר היא תהיה מסוגלת לגמרי להגיד מה היא מייבאת ואיך היא מייבאת.
<שאול כהן: בהתאם לאמנה, תהיה חייבת להיות בצד שלה אותה סוכנות מדינתית שתחליט האם היא תהיה הגוף היחיד שמייבא - - -
תמר זנדברג: רגע, אבל הייצוא מאתנו והייבוא של אותה מדינה יהיה תלוי בחתימת הסכם בין מדינת ישראל למדינה?
<שאול כהן: לא.
תמר זנדברג: כלומר, מבחינתנו כמדינת ישראל, תנאי שהמדינה תהיה - - -
<איתן קופרשטוך: יש הסכם אנטי לטרלי, כי כל מי שחתם על האמנה, למעשה חתם - - -
תמר זנדברג: אז האמנה זה מבחינתנו אומר שהמדינה אחראית על מה שקורה אצלה וכולי.
תמר זנדברג: יש גם תנאי שתהיה שם סוכנות ממשלתית?
<איתן קופרשטוך: לא, זה תלוי במדינה.
<איתן קופרשטוך: כמו שאצלנו מצאנו את הנוסחה המשפטית להמשיך ליצואנים פרטיים לייצא, גם שם מן הסתם - - -
תמר זנדברג: כלומר, אין תנאי בילטראלי או משהו כזה.
תמר זנדברג: כל מדינה שחתומה על האמנה, מבחינתנו - - -
<איתן קופרשטוך: צריך להציג – הקונה צריך להציג היתר ייבוא, וה - - -
תמר זנדברג: היתר ייבוא מהממשלה שלו?
<איתן קופרשטוך: מהמדינה שלו, על מנת שאפשר יהיה לייצא אליו.
תמר זנדברג: רגע, סיימת, איתן?
<איתן קופרשטוך: כן.
תמר זנדברג: אז נעבור לנציג משרד האוצר?
<שאול כהן: רק לגבי הנקודה ששאלת, להבנתי, ואולי צריך לוודא מול משפטנים, האמנה מגדירה שלכל מדינה צריכה להיות סוכנות ממשלתית.
<שאול כהן: להבנתי זה משהו שהוא כבר אינטגרלי לאמנה.
תמר זנדברג: כן, אבל יש שונות - - -
<שאול כהן: לא נדרש הסכם בילטרלי ממשלתי נוסף.
<איתן קופרשטוך: ברגע שאנחנו חתומים, מדינות שחתומות על האמנה הזאת, למעשה בעיניהן הן יכולות לבצע trade subject לאמנה.
<יובל לנדשפט: לדו"ח המנכ"לים צורפה חוות הדעת של היועצת המשפטית שרונה, שהייתה גם של משרד המשפטים.
<יובל לנדשפט: נמצאה דרך – אם, וככל שיוחלט על ידי הממשלה על הייצור, לעשות את הייצוא של מוצרי קנאביס כמו כל תרופה, למדינות שחתומות על האמנה בדרך פשוטה, שלא תחייב בירוקרטיה מעיקה.
תמר זנדברג: נגיד לצורך העניין, הבנו כבר שלהרבה מאוד מהמגדלים החדשים ייקח עוד זמן יחסית ארוך, או לא קצר מאוד, עד שהם ייכנסו לתהליך הזה, שהם ייצרו מוצר מוגמר שעומד בתנאים שאתם הצבתם.
תמר זנדברג: המגדלים הקיימים, יש פער בין מה שהם מגדלים היום ונמכר לשוק המקומי, לבין המוצר העתידי שעומד ב - - -
<יובל לנדשפט: בוודאי, בגלל זה הם נדרשים בהתאמות.
תמר זנדברג: כמה זמן אתם מעריכים שייקח להם להתאים בין מה שהם מגדלים היום לבין מה שצריך להיות?
<יובל לנדשפט: היום התשובה היא שאנחנו לא יודעים.
<יובל לנדשפט: יש כמה מתוך ה – את מדברת על השמונה?
תמר זנדברג: נניח, סתם.
<יובל לנדשפט: יש כמה שזינקו בעז ורצים קדימה על החוות הקיימות, ונמצאים ממש בפאתי – נשאר להם רק מבחן אחרון של GAP, יש כאלה שניים.
<יובל לנדשפט: יש אחרים שזינקו בעז קדימה והם ממש הקימו חוות חדשות מאפס.
<יובל לנדשפט: נמצאים פה נציגים של אחת כזאת.
<יובל לנדשפט: גם כאלה קיימות שתיים.
<יובל לנדשפט: לעומת זאת, יש כאלה שמסרכות רגליהן באישורים כאלה ואחרים לחווה אחת, לשתיים או לשלוש.
<יובל לנדשפט: הן משרכות את רגליהן מתוך אמונה - - -
תמר זנדברג: השאלה שלי היא כזאת: על מנת לעמוד ב-GAP הזה, שזה בעצם תנאי לייצוא - - -
<יובל לנדשפט: זה תנאי בכלל למכור.
תמר זנדברג: זה תנאי למכור גם בישראל וגם לייצא, כרגע.
תמר זנדברג: כמה זמן ואיזה תהליך אתם מעריכים שייקח, בין היום – נגיד שמחר מאשרים את הייצוא בממשלה, ואנחנו יודעים – ותכף נשמע אולי, יש פה משרד לביטחון פנים?
<קריאה: נוכחים.
תמר זנדברג: אז תכף נשמע.
תמר זנדברג: שמענו ממשרד הכלכלה, שמענו ממשרד האוצר, שמענו ממשרד החקלאות, כמובן בריאות, גם אתם חברים בוועדה, אז תכף נשמע, למרות ששוב, הייצוא זה לא פה במוקד הדיון הזה, אבל אנחנו שומעים שזה כן נושא פה.
תמר זנדברג: בואו נניח רגע – מחזירה את השאלה אליך, יובל.
תמר זנדברג: נניח שביום ראשון הקרוב הממשלה מאשרת את הייצוא.
תמר זנדברג: כמה זמן ייקח להערכתך עד שתהיה תוצרת משמעותית, שתעמוד בתנאים שלכם, ותוכל להימכר בארץ ולייצוא?
<יובל לנדשפט: נתתי את התשובה קודם.
<יובל לנדשפט: ברגע שיהיו מוצרים - - -
תמר זנדברג: כמה זמן ייקח עד שיהיו את המוצרים האלה?
תמר זנדברג: שזה השניים האלה - - -
<קריאה: אמרת שהרבה מאוד מהמגדלים מחכים על הגדר - - -
<יובל לנדשפט: שאלת מתי יתחיל, יהיו הראשונים.
<יובל לנדשפט: מתי יהיו אחר כך?
<יובל לנדשפט: כשהם ירצו להצטרף.
תמר זנדברג: כלומר, הראשונים - - -
<יובל לנדשפט: כמה זמן לוקח לבנות חווה?
<יובל לנדשפט: יושבות פה שתי חקלאיות.
<יובל לנדשפט: כמה זמן ייקח להן לבנות חווה מהרגע שהכסף בכיסן, השוק לכאורה קיים, כמה זמן לוקח לבנות חווה כזאת ולהקים אותה?
<יובל לנדשפט: אנחנו מניחים שמספר חודשים בודדים, פחות מחצי שנה.
<יובל לנדשפט: יש לנו - - -
תמר זנדברג: כלומר, בעצם כרגע יש פחות מעשרה, אתה אומר, שחלקם מהמגדלים הקיימים ועוד כמה מאוד זריזים, שכבר בתהליך וברגע שייפתח – שיעבור לזה החדש, הם כבר יוכלו להתחיל לרוץ, גם למכור לשוק המקומי וגם הם יהיו, מן הסתם, הראשונים שיקפצו על עגלת הייצוא - - -
<יובל לנדשפט: אם הם יעמדו בדרישות האיכות - - -
תמר זנדברג: כן, אני מדברת על אלה שיעמדו.
<יובל לנדשפט: אז כן.
<קריאה: לא יהיו כמה מאות, אנחנו חושבים שיהיו כמה עשרות.
<יובל לנדשפט: יהיו כמה עשרות, אנחנו חושבים שהשוק יסדר את עצמו.
<יובל לנדשפט: יש פה שאלה כמו כל כניסה לשוק, זה שוק כלכלי פתוח.
<יובל לנדשפט: מי שרוצה לקחת סיכון ולהיכנס עכשיו, אז הוא – הממשלה עוד לא החליטה, יכול להיות שיש סיכון.
<יובל לנדשפט: מי שאומר: לא, קודם כל נחכה שהממשלה תחליט, זה סיכון אחר.
<יובל לנדשפט: מי שאומר: לא, קודם כל נראה שהממשלה תחליט ושמדינות אחרות באמת ירצו, ושנקבל - - -
תמר זנדברג: ורק אז הם יתחילו.
<יובל לנדשפט: אז הוא מחכה למועד מאוחר יותר.
תמר זנדברג: המשרד לביטחון פנים, נמשיך את סבב המשרדים ואז נעבור לחקלאים.
<גוני פרנקל: בוקר טוב, גוני פרנקל, יועץ מנכ"ל המשרד לביטחון פנים.
<גוני פרנקל: בוקר טוב לכולם.
<גוני פרנקל: המשרד לביטחון פנים תומך בהליך הייצוא, ובלבד שיינתן מענה ראוי לתהליך האכיפה שנלווה לתהליך הייצוא, ולחינוך, מניעה והסברה שמחויבים להתלוות לתהליך כה משמעותי, על מנת שהשוק בישראל יוכל גם להסתגל בזמן וגם כדי שנוכל למנוע זליגה מחוות ומגורמים פרטיים אל השוק השחור, מה שעלול לקרות.
<גוני פרנקל: כמו שאמרנו, אנחנו במשא ומתן מול משרד האוצר, כדי לסכם את התהליך הזה.
תמר זנדברג: הערכה שלך, כמה זמן זה – מתי זה יעלה לממשלה?
<גוני פרנקל: זה תלוי במשרד האוצר.
תמר זנדברג: משרד האוצר, מתי זה יעלה לממשלה?
<שאול כהן: החלטת הממשלה שמאמצת את המלצות הצוות הבין משרדי כבר כתובה בגופה.
<שאול כהן: יש נקודה של משא ומתן לגבי היקף המשאבים שנדרשים על ידי המשרד לביטחון פנים - - -
<קריאה: גם משרד הבריאות.
<שאול כהן: היקף המשאבים לגבי הבירוקרטיה – שצריך להוסיף למערכת על מנת לאפשר את הייצוא.
<שאול כהן: זה משא ומתן שאנחנו מתכוונים, שואפים לסיים מהר ככל האפשר.
<שאול כהן: אנחנו שואפים לסיים אותו מהר ככל האפשר, לדעתנו זה משהו שיכול רק לתמוך בשוק ובכלכלה הישראלית, ולכן בהחלט אנחנו רוצים להביא אותו לממשלה מהר ככל האפשר, בכפוף לסכומים שיהיו סבירים.
תמר זנדברג: אוקי, אז יש כרגע משא ומתן תקציבי בין הצדדים.
<גוני פרנקל: אם אנחנו נגיע להסכמות, זה עניין ש'מעבר לדרגת השכר שלי', לפחות.
תמר זנדברג: יש מדד כמה משכורות לרכישת דירה, כמה פעמים המשכורת של כל היושבים כאן, הסכום יגיע.
תמר זנדברג: סתם, בצחוק.
<גוני פרנקל: זה נמצא במשא ומתן אינטנסיבי בין המשרדים.
<גוני פרנקל: אני מאמין ומקווה שנוכל להגיע לסיכומים כאלה בשבועות הקרובים.
<גוני פרנקל: אני לא רוצה להתחייב על הערכת זמן שאני לא יכול לעמוד מאחוריה, אז אני מעדיף להשאיר את זה במשפט הזה.
תמר זנדברג: אוקי, אבל אתה מעריך את זה בשבועות.
<גוני פרנקל: אני מקווה, זה תלוי בהסכמות שיושגו בינינו לבין משרד האוצר, על זה זה יקום וייפול.
תמר זנדברג: בכל אופן, אתם, גם משרד האוצר, המשרד לביטחון פנים, משרד הכלכלה, מודעים ליתרון היחסי שיש כאן, שהוא גם מה שנקרא time sensitive.
<גוני פרנקל: אנחנו מודעים היטב גם ליתרונות המשמעותיים שיש לקנאביס בשווקים בחו"ל, לקנאביס הישראלי, ועם זאת אנחנו רגישים עוד יותר למסוכנות של הקנאביס, במיוחד הקנאביס לשימושים רפואיים והשפעותיו על קטינים, על נהגים ועל משתמשים באופן כללי שלא אמורים להשתמש בו.
תמר זנדברג: אבל זה לא קשור כרגע.
<גוני פרנקל: זה מתכתב עם האפשרות, עם החשש מזליגה של חומרים כאלה ואחרים - - -
תמר זנדברג: בסדר, אבל את זה אתם שמתם – אתם הייתם חלק מוועדה בין משרדית, אתם שמתם - - -
<גוני פרנקל: היינו בוועדה הבין משרדית - - -
תמר זנדברג: אנחנו יודעים שהיום זה ברינקסים.
תמר זנדברג: עדיף במקום שיופץ פה, זה ילך ישר לשדה התעופה ויופץ- - -
<גוני פרנקל: אבל זה לא שואב אבק שעובר מעל החווה ושואב אותה לכיוון נתב"ג.
תמר זנדברג: זה כמעט כן.
<גוני פרנקל: זה לא, וכמו ש - - -
תמר זנדברג: אתם ביקרתם פעם בחווה כזאת?
תמר זנדברג: אתם יודעים איזו רמת אבטחה יש שם?
<גוני פרנקל: כן, בוודאי, היינו.
<גוני פרנקל: חודש וחצי אחרי שביקרנו שם פרצו אליה, לתוך הבונקר התת קרקעי, עם הכלבים והמצלמות והכל.
תמר זנדברג: זה קורה, אתה יודע.
תמר זנדברג: אתם המשרד שאחראי על הפשיעה - - -
<גוני פרנקל: יפה, ולכן מתוקף תפקידנו על ביטחון הציבור, לוודא שהחומרים האלה לא יגיעו לציבור הרחב, ובמיוחד לציבור רגיש להשפעת החומרים הפעילים בקנאביס.
תמר זנדברג: מאה אחוז, אבל זו העבודה - - -
<גוני פרנקל: אני בטוח שאת תסכימי איתי.
תמר זנדברג: חד משמעית, וזאת העבודה שאתם עושים אותה גם כל השנה וזה גם היה התפקיד שלכם בוועדה עצמה.
<גוני פרנקל: עם זאת, ואני מסייג כאן את דבריו של שאול ידידי, דעת המיעוט של המשרד לא צורפה לדו"ח הסופי שהוגש לשרים ולא נכללת בהצעת המחליטים שהוגשה לממשלה – בטיוטת המחליטים שהוגשה לממשלה.
<גוני פרנקל: מפורטות שם גם ההסתייגויות שלנו.
<גוני פרנקל: עם זאת, אנחנו תומכים בתהליך, ובלבד שיינתן מענה ראוי לצרכים שדרושים לנו כדי לשמור על ביטחון הציבור.
תמר זנדברג: אז סיימנו בצורה טובה.
תמר זנדברג: יש לי רק שאלה כזאת: מרגע שתובא החלטת הממשלה ותאושר, מה קורה אז?
תמר זנדברג: זאת אומרת, זה עולה לממשלה, זו הצעת מחליטים למעשה, נכון?
<שאול כהן: זו הצעת מחליטים שמאמצת את עיקרי ההמלצות שבדו"ח, מגדירה לאיזה מדינות אפשר לייצא, שהייצוא נעשה על ידי - - -
תמר זנדברג: שזה באותו - - -
<שאול כהן: כוללת משאבים שמסופקים למשרדים מתקציב המדינה, על מנת להתמודד עם הבקשות והאישורים, ומגדירה לוחות זמנים לתחילת הפעילות, תחילת הייצוא, ככל שזה נוגע למדינה.
<שאול כהן: זאת אומרת, ככל שגוף יבקש אישורים, אז ההחלטה מגדירה לוחות זמנים לגבי מתי המדינה צריכה לסיים את תפקידה.
<שאול כהן: כמובן שהייצוא בפועל הוא תלוי בעוד גורמים.
תמר זנדברג: במה עוד זה תלוי?
<שאול כהן: בשוק - - -
תמר זנדברג: זה ברור, אבל זה כבר דברים שתלויים – רגע, מרגע שעברה הצעת המחליטים בממשלה, זה מבחינתנו כמדינת ישראל, זה אישור ללכת ל – זה תלוי באיזשהו שינוי תקנות?
תמר זנדברג: זה תלוי בחקיקה מסוימת?
תמר זנדברג: במה זה תלוי?
<יובל לנדשפט: יש פה דברים תפעוליים שצריך לעשות.
<יובל לנדשפט: אנחנו התחלנו כבר לפעול.
<יובל לנדשפט: למשל, ניקח דוגמה פשוטה שהיא אחת מרבות שעלו.
<יובל לנדשפט: כבר ישבנו – אנחנו חוזים את פני העתיד, עם הארגון של המשלחים.
<יובל לנדשפט: כדי להוציא סחורה ממדינת ישראל, צריך לעבור דרך אזורי מכס.
<יובל לנדשפט: אזורי מכס זה תחום שמוגדר גם באמנות בינלאומיות, גם מבחינת ביטחון ואבטחה וגם מבחינת חוקים אחרים, בטח שנוגע לסמים.
<יובל לנדשפט: מסתבר שאנחנו לא יכולים להכניס מוצרי קנאביס, אפילו אם הם רשומים כתרופות.
<יובל לנדשפט: צריך יהיה לייצר אזור מכס נפרד על מנת – אז קבענו כבר סיורים עם המב"ט שלנו, עם המב"ט של המשרד, יש פה הרבה מאוד עשייה שנועדה כדי בכלל לאפשר את הדבר הזה, שמוצרי קנאביס ייכנסו לאיזשהו פלט.
<יובל לנדשפט: יש פה הרבה דברים אחרים.
תמר זנדברג: איזה עוד דברים חוץ מזה?
<ציון אפרתי: אם אפשר, אני מהמכס.
<ציון אפרתי: מה שהוא אומר זו תורה מלמעלה.
<ציון אפרתי: הבונדדים הקיימים היום לא בנויים כמו שהוא הסביר, עם מערך כזה של אבטחה שבשרשרת של כל האבטחה עשו הכל, אבל שוכחים את הרגע שאם רוצים להביא את זה למחסנים רגע לפני שזה יוצא מהארץ, המחסנים האלה במקומות האלה לא בנויים במערך האבטחתי של ה- security שהוא דיבר עליו.
<ציון אפרתי: כל המערך יצטרך להתאים את עצמו, באותן חברות פרטיות שמנהלות היום את הבונדדים, זה גופים פרטיים, זה לא מדינה.
<ציון אפרתי: צריך לראות איך המערך הזה - - -
<יובל לנדשפט: אנחנו כבר יושבים איתם ומוצאים את אותם מקומות שאפשר לעשות את זה.
<יובל לנדשפט: גם בזה יש מקומות, כמו שיודעים נתב"ג הוא לא מקום - - -
תמר זנדברג: כלומר, בעצם מה שאתה אומר, שיש לנו כאן בעצם עוד חולייה בשרשרת שתתווסף לדבר הזה - - -
<יובל לנדשפט: לא בשרשרת הישראלית, בשרשרת אחרת - - -
תמר זנדברג: לא, בשרשרת ישראלית.
<איתן קופרשטוך: ברגע שזה יוצא לבונדד, זה כבר יצא - - -
תמר זנדברג: מה זה בונדד?
תמר זנדברג: בונדד זה המקום בנמל?
<איתן קופרשטוך: בונדד זה סוג של חברה פרטית - - -
<יובל לנדשפט: הוא אמנם בבן גוריון, אבל זה אזור אקס-טריטוריה.
<איתן קופרשטוך: הוא מנוהל על ידי חברה פרטית.
<יובל לנדשפט: הוא מנוהל בשני הכיוונים, גם בייצוא וגם בייבוא.
תמר זנדברג: אבל ייבוא, כרגע אין לנו ייבוא.
<יובל לנדשפט: לא, הייבוא במדינת היעד.
<קריאה: רגע, אז קיימת אפשרות שהממשלה תעבור ואז זה ייתקע ב - - -
תמר זנדברג: בוודאי, חכה, זו עוד לא החוליה היחידה.
תמר זנדברג: חכה רגע ,תכף נגלה אילו עוד חוליות יש.
תמר זנדברג: רגע, אז חוליה אחת שעכשיו גילינו זה הבונדד הזה, שכאשר – מה שקורה זה שזה שטח הפקר - - -
<קריאה: לא הפקר.
תמר זנדברג: לא הפקר, סליחה, זה לא שטח מדינת ישראל.
תמר זנדברג: איזו רגולציה חלה שם?
<איתן קופרשטוך: כל מי שהתעסק – כשאנחנו נותנים רישיונות, אנחנו נדאג שהסחורה תגיע לשאר הנמל, לדלת של הבונדד.
<איתן קופרשטוך: מאותו רגע זו הבעיה של היבואן ושל היצרן.
<איתן קופרשטוך: אני לא רואה, עדיין, חברת תעופה שמסכימה להטיס.
<איתן קופרשטוך: אנחנו צריכים גם שם - - -
<קריאה: אנחנו צריכים למצוא פתרונות לכולם.
<קריאה: היות ויש לנו רק חצי שנה לפני החלטת הממשלה, אנחנו צריכים למצוא פתרונות, כולל סיורים למציאת מקום - - -
תמר זנדברג: מה הדרכים - - -
<קריאה: אני עוד לא רואה חברת תעופה שמסכימה להטיס, כן?
<קריאה: זה לא פשוט.
<ציון אפרתי: אני רוצה להוסיף רגע לגבי חברות התעופה.
<ציון אפרתי: אנחנו, במסגרת יחידת הסמים של המכס, מבצעים גם מה שנקרא משלוחים – של סמים שהם בדרך לישראל.
<ציון אפרתי: אז לאחרונה יש לנו המון אירועים מגרמניה, ספרד וכאלה, של סמים שהגיעו מדרום אמריקה הגיעו לשם, ורגע לפני שהם עוזבים את המדינה, מודיעים לנו בקשרי יחסי גומלין, שיש פה 4 קילו קוקאין שמיועד לישראל.
<ציון אפרתי: האם אתם רוצים שזה יגיע אליכם כדי שתעשו פעילות פלילית נגד אותו יבואן?
<ציון אפרתי: אז אנחנו אומרים כן, ואישורים משפטיים וכולי, אבל לפעמים חברת התעופה לא מוכנה שהסם הזה יעלה על המטוס שלה, 4 קילו קוקאין.
<קריאה: אבל זה לא סם, זו תרופה.
תמר זנדברג: אבל במקרה הזה – רגע, מה שמך?
<ציון אפרתי: ציון.
תמר זנדברג: ציון, נעים מאוד, מאה אחוז.
תמר זנדברג: רק פה מדובר בייצוא שיש לו רישיון ממדינת ישראל, בשביל זה הרי אנחנו עובדים על כל הדבר הזה.
תמר זנדברג: יש החלטת ממשלה ועובדים על כל הזה.
תמר זנדברג: כלומר, לא מדובר בפעילות עבריינית, מדובר בפעילות מורשית.
<ציון אפרתי: כמו שהוא אמר, הכלכלה וכולי.
<ציון אפרתי: מי שיצטרך לנהל את כל מערך הייצוא הזה יצטרך לרתום את כל החברות, את כל הבונדדים ואותנו כמכס, שאם נהיה בחוליה אחת שנאשר את כל מה ש- - -
תמר זנדברג: אתם עובדים מול הבונדדים האלה?
<איתן קופרשטוך: זאת הסיבה שאנחנו התנגדנו שתהיה חברה ממשלתית שתתעסק בייצוא.
תמר זנדברג: כלומר, אתה בעצם - - -
<איתן קופרשטוך: אנחנו לא רוצים – השוק העולמי הוא שוק חופשי, ואם יהיה כדאי – אם יהיה קונה, אם יש קונה ויש מוכר, תימצא הדרך החוקית לייצא.
תמר זנדברג: כלומר, אתה רואה בחזונך שהיצואנים עצמם יפנו לבונדד כזה, ויגידו לו: תשמע, אני רישיון הייצוא שלי, יש לי התחייבות לייבוא מהצד השני, שלח לי את הדבר.
<איתן קופרשטוך: יש קונה, יש סחורה, כמה אתה רוצה?
<איתן קופרשטוך: אני מתאר לי שתהיה פה פרמיה גבוהה - - -
תמר זנדברג: ובהתחלה יהיה קשה.
<קריאה: המוטיבציה הגדולה ביותר לעשייה, כמו בכל דבר, זו הכלכלה.
תמר זנדברג: אוקי, אז יש לנו – אתם בקשר עם הבונדדים האלה ביום יום?
<ציון אפרתי: אנחנו בקשר - - -
תמר זנדברג: לצורך העניין, אתם בלופ?
<קריאה: אני לא מכיר את זה.
תמר זנדברג: לא מכיר קנאביס- - -
<ציון אפרתי: לא מכיר את זה שמישהו במכס – בבונדד נמצא באיזשהו תהליך.
<ציון אפרתי: אני יכול רק לבדוק את זה.
<ציון אפרתי: אני רוצה להגיד גם המכולות של – אם ניקח את זה ונקצין את זה לכיוון ביטחון פנים, יש מכולות סיגריות שמגיעות במאות כל יום לנמלים, וגם מכולות של סיגריות אמתיות נגנבות או נפרצות בתהליך יום יומי של ההברחה ובגניבה של סיגריות.
<ציון אפרתי: כל השינוע של הסחורה מאותם מגדלים, מאותם מחסנים, מאותם מתחמים לנמל התעופה, זה שינוע אחר כבר.
<ציון אפרתי: זה שינוע ב - - -
<קריאה: כמו שמייצאים נשק ויהלומים, תימצא הדרך גם לייצא את זה.
תמר זנדברג: אוקי יש לי שאלה: אתם כמכס - - -
<יובל לנדשפט: יש ב-GSP גם איך משנעים.
תמר זנדברג: לא, את זה הבנו.
תמר זנדברג: זה שהאבטחה קיימת, סבבה.
<יובל לנדשפט: כולל דרך אגב עם הבונדד, וזה שלא יודעים זה כי אנחנו עוד לא מספרים, כי איך אמר ידידנו?
<יובל לנדשפט: מאוד קשה לרתום את כולם.
תמר זנדברג: אבל לצורך העניין, בתהליך שלכם, המכס הוא חלק – הוא נמצא אצלכם בלופ?
<יובל לנדשפט: הבונדדים, כן.
<יובל לנדשפט: יש ארגון שקוראים לו IPL שזה ארגון של כל מי שעוסק בייצוא, אנחנו יושבים איתם בשבוע הבא - - -
<קריאה: אנחנו לא – אי אישור, אם הם - - -
תמר זנדברג: לא, הבנתי, להפך, אנחנו מחפשים איך לרתום.
<יובל לנדשפט: נערך כבר סיור – עזבו, אני לא רוצה להגיד, זה יעלה את המחירים וחבל.
תמר זנדברג: אז יש לנו בונדד, שזו המילה החדשה שלמדתי כרגע, שזה אחסון בנמל התעופה או הנמל לפני היציאה.
תמר זנדברג: יש לנו את הנושא של חברות תעופה, מה עוד?
<קריאה: משלחים.
תמר זנדברג: מה עוד יצטרך לקרות לפני ה – אנחנו כרגע – מה החסמים?
תמר זנדברג: נגיד שהגענו, החיינו וקיימנו להחלטת הממשלה, נניח שאנחנו כבר שם.
תמר זנדברג: מה אז בין הרגע הזה לבין זה שבפועל משלוחים מתחילים לצאת מהמדינה, אחרי שיש את ה-GAP והמגדלים כבר התחילו, חלקם לקחו את הסיכון ולקחו על עצמם, חלקם יחכו לזה ואז יתחילו במרוץ, הכל בסדר.
תמר זנדברג: מה החסמים מבחינתנו כמדינה, מבחינת רגולציה, הסכמים, חקיקה ותקנות, עד שזה קורה, עד שהמשלוח הראשון יוצא ממדינת ישראל?
<יובל לנדשפט: שאלה נהדרת.
<יובל לנדשפט: אם הייתי יודע כמה חסמים יש, בגלל ה – יש דבר שקוראים לו ברפואה NIH, not invented here.
<יובל לנדשפט: נורא קשה לחולל - - -
תמר זנדברג: זה ברפואה?
<יובל לנדשפט: Not invented here זה החסם הגדול ביותר מתרופה חדשה להיכנס לשוק.
<יובל לנדשפט: כולם נגדה חוץ ממי שהמציא אותה.
<יובל לנדשפט: כך זה בערך גם במהפכה הגדולה הזאת שישראל עושה, בארץ ובעולם.
<יובל לנדשפט: אנחנו כיק"ר חווים התנגדויות לאורך כל הדרך, מההתחלה ועד הסוף.
<יובל לנדשפט: על כל בעיה – אבל הסירה הזאת יוצאת.
<יובל לנדשפט: אני מניח שיהיו עדיין בעיות וצרות שיצוצו במשך הדרך.
<יובל לנדשפט: נפתור גם אותן.
תמר זנדברג: לא, אני עכשיו לא מדברת מבחינה יזמית, אני מדברת מבחינה בירוקרטית רגולטורית.
תמר זנדברג: כלומר, לצורך העניין, מרגע שהחלטת הממשלה מאושרת, יש איזושהי תקנה, חוק, תקנה בכנסת שתצטרך לעבור?
תמר זנדברג: או שמאותו רגע, לצורך העניין, מי שיעמוד ב-GAP - - -
<יובל לנדשפט: אני כל פעם מופתע מיצירתיות חדשה, כמו שהופתעתי למשל בתוך עמנו מהיצירתיות של - - -
תמר זנדברג: לאיפה משרד האוצר הלך?
<איתן קופרשטוך: שיהיה מובן, אנחנו מדברים – אנחנו נפתור את הבעיה, כאשר סחורה יוצאת עד לדלת של הבונדד, לצורך העניין, עד לפתח - - -
תמר זנדברג: כמו שאתה אמרת, אני דווקא הולכת בדברים שלך.
תמר זנדברג: זאת החלטה – זה חסם כלכלי עסקי, שאתה אומר, ובצדק, ואני מקבלת את זה, יצטרכו לפתור את זה ביחסים הכלכליים – אני מקבלת את זה, אני שואלת משהו אחר.
<איתן קופרשטוך: אני רוצה להוסיף לך עוד קושי שלא - - -
תמר זנדברג: שנייה, אבל - - -
<איתן קופרשטוך: אף אחד מאלה שפנו לנספחויות המסחריות, לא הציג רישיון.
תמר זנדברג: כי אין, הם לא מנפיקים עדיין רישיון.
תמר זנדברג: אז זאת השאלה שלי – בסדר, רגע.
תמר זנדברג: אבל אני שואלת את משרד האוצר – אני אגיד לכם מה מטריד אותי, כל מה שאתה אומר זה מתחום היחסים הכלכליים בין ייצוא לייבוא, ואתם כסחר חוץ תעזרו וכולם יירתמו והכל בסדר.
תמר זנדברג: השאלה שלי היא אחרת: יש ספרים שלמים על החלטות ממשלה שלא קוימו.
תמר זנדברג: השאלה שלי היא כזאת: החלטת הממשלה הזאת, ברגע שתעבור, מה יצטרך לקרות, לא מבחינת היחסים הכלכליים, ההסכמים וכל הדבר הזה, אלא מבחינת מדינת ישראל, מבחינת רגולציה.
תמר זנדברג: מה יצטרך לקרות בין שהחלטת הממשלה עוברת בממשלה ובין שהיא יוצאת לפועל, כלומר אנשים מגישים בקשת רישיון ייצוא, עמדו ב-GAP, קיבלו, יצטרכו להגיש רישיון ייבוא – שזה כבר תלוי במדינת היעד, אם יש או אין, ולעבור בבונדד ולרתום חברת תעופה והכל.
תמר זנדברג: מבחינתנו, על מנת שהם יוכלו להגיש את אותה בקשה לייצוא, מה צריך לקרות בין החלטת הממשלה לבין הרגע הזה?
<קריאה: ההיבט הרגולטורי, ויתקן אותי יובל אם אני טועה, זה שמנהל/ מנכ"ל משרד הבריאות, האציל את כוחו ליק"ר.
<קריאה: יתנו להם את ה – זאת אומרת, אחרי שהם עמדו בדרישות לייצור ומכירה בישראל - - -
<יובל לנדשפט: אנחנו נשמח שהאמצעים שמקנה משרד האוצר יגיעו ויאושרו, זהו, שיהיו את הפקידים האחראיים שיגידו אוקי.
תמר זנדברג: שיוציאו את רישיון הייצוא, ינפיקו את רישיון הייצוא, שזה אתם מנפיקים אותו ביק"ר.
<איתמר גרוטו: אני רוצה לחדד את ה - - -
תמר זנדברג: אתם, היק"ר מנפיק אותו.
<יובל לנדשפט: אנחנו ודוקטור טל אבי מסמים, אנחנו רוצים שזה יהיה ככל האפשר למה שנוגע בתכשירים, תרופות, שהן מסוג של סמים מסוכנים וגם אותם ישראל מייצרת.
תמר זנדברג: מבחינתך אין - - -
<איתמר גרוטו: אני רוצה לחדד שבהחלטת הממשלה כתוב בפירוש שיוקם צוות שגם יבחן את הנושא הזה.
<איתמר גרוטו: כלומר, אנחנו צוות בין משרדי שיבחן את הנושא, על מנת שלא ניפול פה ברגולציה, שיבוא מישהו ויגיד: רגע, אני לא מאשר בגלל אלף, בית, גימל.
תמר זנדברג: אתה רואה כרגע רגולציה כזאת שתצטרך להיות?
<איתמר גרוטו: לא רואים את זה, אבל את יודעת, כשיוצאים לדרך אנחנו לא יכולים לדעת מה יהיה.
תמר זנדברג: אני מדברת כרגע על הארץ.
תמר זנדברג: כלומר, פה בארץ, מבחינתך כרגע, מרגע שעוברת החלטת הממשלה, יוקם צוות ברשותך - - -
<איתמר גרוטו: ברשות המחלקה שלנו, כן.
תמר זנדברג: ברשות המחלקה שלכם, שתנהל בפועל את רישיונות הייצוא, שאותם - - -
<איתמר גרוטו: את הנושא של הייצוא, הרישיונות זה הוא.
<איתמר גרוטו: יש נציג - - -
<קריאה: יש נציג של משרד האוצר שאנחנו יודעים שאחראי על הנושא הזה.
תמר זנדברג: אז מרגע שעוברת החלטת הממשלה קורים שני דברים: אחד, משרד הבריאות מוסמך להנפיק רישיון ייצוא, כן?
תמר זנדברג: לצורך העניין, ברגע שעוברת החלטת הממשלה, החלטת הממשלה מסמיכה את משרד האוצר – את משרד הבריאות, סליחה.
<יובל לנדשפט: משרד הבריאות מוסמך גם היום.
<יובל לנדשפט: האמצעים קיימים - - -
תמר זנדברג: להנפיק ייצוא?
<יובל לנדשפט: מוסמך, רק לא מאושר על ידי הממשלה.
<יובל לנדשפט: פקודת הסמים מסמיכה אותנו, רק מה?
<יובל לנדשפט: אין לנו היתר מהבוס, שקוראים לו ממשלת ישראל.
<יובל לנדשפט: כשממשלת ישראל – אין מדיניות כזאת, נהפוכו.
<יובל לנדשפט: המדיניות היום אוסרת ייצוא.
תמר זנדברג: אז מרגע שעוברת החלטת הממשלה, למעשה הממשלה מאשררת, או לא יודעת מה, מסירה את המניעה של סמכות משרד הבריאות, לתת רישיון ייצוא.
תמר זנדברג: במקביל, לצורך העניין ומבחינתך, מי שיעמוד ב-GAP, אותם - - -
<יובל לנדשפט: GAPMP, מוצרי קנאביס.
תמר זנדברג: שזה יהיה אותם, נניח, עשרה שכבר במרוץ הזה, כבר בדרך – אתה אמרת בערך עשרה, שמבחינתך יקבלו את הרישיון ויוכלו - - -
<יובל לנדשפט: מי שיעמוד בכללי האיכות וכללי האבטחה יוכל לקבל גם רישיון ייצוא.
תמר זנדברג: במקביל, מתוקף החלטת הממשלה, יוקם צוות בין משרדי, שלמעשה יסייע מה?
תמר זנדברג: בהסרת חסמים?
<קריאה: יבדוק אם אין חסמים נוספים.
<יובל לנדשפט: אני אוכל להקריא מתוך הקצאת המחליטים, שהצוות הזה יבחן את התקדמות תהליכי הייצוא, וימליץ ככל שנדרש על צעדים לקידום הייצוא ולהסרת חסמים בייצוא.
תמר זנדברג: זה מתוך המחליטים העתידי?
<יובל לנדשפט: לא, של מדינה, לא נהוג להראות הצעת מחליטים למי ש - - -
תמר זנדברג: אוקי, טוב, תודה לכם.
תמר זנדברג: בואו נעבור ל - - -
<אמיר ליפשיץ: אפשר בבקשה הערה, ברשותך?
תמר זנדברג: כן, בבקשה, הערה.
תמר זנדברג: אחר כך מגדלות, יזמים, מי שעוד רוצה בשלב הזה.
תמר זנדברג: כן, רק שם ותפקיד לפרוטוקול.
<אמיר ליפשיץ: אני ליפשיץ אמיר, היועץ המשפטי של אגף התכנון במשטרה.
<אמיר ליפשיץ: שאלת מה יכול להיות חסם מרגע אישור החלטת הממשלה.
<אמיר ליפשיץ: בהנחה שהחלטת הממשלה תעבור, ויתקבלו כל התקציבים שאנחנו צריכים, בראש ובראשונה לצורך בדיקת אותם עובדים, אנחנו צופים שמהרגע שיותר עבור אותם מאות בעלי עסקים בכל אחד מהפלחים, אם זה מהריבוי, אם זה מהגידול ובתי המסחר, בכל השרשרת הזו.
<אמיר ליפשיץ: בכל אחד מהם יכולים להיות הרבה מאוד עובדים, כל אחד מהם צריך להיבדק.
<אמיר ליפשיץ: אנחנו לא ערוכים לבדיקה של כל כך הרבה – אולי אלפי אנשים שיעסקו בתחום.
תמר זנדברג: רגע, אבל את זה כבר התחלתם לעשות, לא?
<אמיר ליפשיץ: לא, בוודאי, בשוק המקומי.
<אמיר ליפשיץ: אני אומר, רק בנושא הייצוא - - -
תמר זנדברג: את ה250, 380, 60, כל אלה אני הבנתי שאחד הדברים המרכזיים מהגשת הבקשה לאישור הראשוני זה בדיקה שלכם.
<אמיר ליפשיץ: אין בדיקה מלאה לכולם.
<אמיר ליפשיץ: אנחנו צופים איזשהו גידול משמעותי בכולם.
<אמיר ליפשיץ: אני יודע שיש בקשות שממתינות, אני יודע שחלק נעשה לפי קצת היכולת שלנו, וברגע שיותר הייצוא אנחנו באמת צופים, כמו כולם, גידול משמעותי.
<אמיר ליפשיץ: מה גם שכל ההליך עדיין לא הוסדר, זאת אומרת, כל הליך ההסדרה לא קיים.
<אמיר ליפשיץ: אז ברגע שזה יוסדר, זה יהיה בצורה – אנחנו נצטרך לגייס אנשים, להכשיר אותם, תוך כדי עבודה, כמובן, לצורך מתן רישיונות, ובתחום היותר משמעותי, זה בתחום הפיקוח.
<אמיר ליפשיץ: כיום אין לנו בעצם פיקוח, המפקח הוא משרד הבריאות, הוא הגורם המפקח.
<אמיר ליפשיץ: אנחנו לא גורם מפקח.
תמר זנדברג: על החוות הקיימות אתם לא מפקחים?
<אמיר ליפשיץ: לא, אנחנו היום גורם מפקח עקיף על המנב"ט של משרד הבריאות.
<אמיר ליפשיץ: ברגע שיהיה פה גידול משמעותי, ברגע שתהיה הפרדה – היום בעצם יש חוות בודדות, יש היום 8 חוות והן הכל, הן היום המגדל, המפיץ, כל השרשרת נעה דרכן.
<אמיר ליפשיץ: ברגע שתהיה הפרדה מבנית בין כל המבנים האלה, ובכל אחד מהם אנשים שונים, אנחנו נצטרך לפקח על כל אותם – בהנחה שנקבל את כולם, אנחנו נצטרך לגייס אנשים, להכשיר אותם.
<אמיר ליפשיץ: זה יכול לקחת זמן.
<אמיר ליפשיץ: אני לא יודע כמה זמן זה ייקח, בינתיים לא קיבלנו - - -
תמר זנדברג: מי במשטרה אחראי על הדבר הזה?
<אמיר ליפשיץ: יש את חטיבת האבטחה, יש חטיבה שלמה שאחראית על אבטחה, החל מהשלב של הגידול ועד הבונדד.
<אמיר ליפשיץ: עד המכס – יש שיתופי פעולה מלאים עם המכס גם, וזה אולי אקסטריטוריאלי אבל זה לא אקס-מדינת ישראל.
<אמיר ליפשיץ: אם נפרץ שם, חלילה, משהו, זה בעייתי מאוד מבחינתנו.